[{"text_idx": "#000000", "text": "Celf ac adfywio yn Hwlffordd"}, {"text_idx": "#000001", "text": "Dros dair blynedd gyntaf y cyllid Syniadau Pobl Lleoedd, Cyngor Celfyddydau Cymru, mae rhaglen o gomisiynau artistiaid sy\u2019n cynnwys y gymdeithas wedi creu cyfleoedd i bobl Hwlffordd i weithio gydag artistiaid lleol a ledled y DU."}, {"text_idx": "#000002", "text": "Roedd y rhaglen yn anelu at newid canfyddiadau pobl o Hwlffordd, ehangu dealltwriaeth o\u2019r hyn y gall celf fod ac archwilio sut y gall artistiaid wneud cyfraniad at adfywio."}, {"text_idx": "#000004", "text": "Mae meddwl confensiynol yn rhagdybio bod gan dref neu y dylai tref gael canol, ond beth yw canol tref a sut mae ei ddiffinio? Trwy ymgysylltu ag ystod o bobl a rhanddeiliaid yn y dref, datblygodd yr artist Janetka Platun y prosiect Chwilio am y Canol rhwng mis Medi a Chwefror 2017, gan roi cyfle i ymchwilio i seico-ddaearyddiaeth Hwlffordd a chreu gwaith celf aml-rifyn yn dal ac yn cyfathrebu ei chanfyddiadau."}, {"text_idx": "#000006", "text": "Yn dilyn cyfweliadau ar 18 Tachwedd 2016, penodwyd Studio Weave y practis celf a phensaerni\u0308aeth sydd wedi ennill gwobr RIBA i greu gwaith celf parhaol ac i brofi ffyrdd newydd o weithio ac ailgysylltu pobl, trwy ymgysylltu a\u0302\u2019r celfyddydau, yn y broses o adfywio\u2019r dref."}, {"text_idx": "#000007", "text": "Dechreuodd y gwaith ym mis Ionawr gyda\u2019r bwriad o gwblhau\u2019r comisiwn erbyn diwedd mis Hydref 2017."}, {"text_idx": "#000009", "text": "Llwyfan \u2013 rhaglen tri diwrnod o gelf gyfoes"}, {"text_idx": "#000010", "text": "Roedd LLWYFAN yn cyflwyno Hwlffordd fel llwyfan ar gyfer rhaglen o gomisiynau newydd a gweithiau celf sy\u2019n bodoli eisoes gan artistiaid sy\u2019n byw yn ac o gwmpas Sir Benfro. Roedd y rhaglen yn adlewyrchu amrywiaeth a dyfnder ymarfer celf gyfoes yn y rhanbarth, roedd yn cynnwys ffilm, gosodiad celf a pherfformiad gan artistiaid a oedd gyda\u2019i gilydd yn creu corff o waith a oedd yn ei dro yn gyffrous, pryfoclyd ac ysbrydoledig."}, {"text_idx": "#000013", "text": "Cafodd y gwaith hefyd ei arddangos yn Oriel y Parc, Tyddewi trwy gydol mis Awst, gallwch ei wylio ar sianel Youtube Karen yma. Os ydych eisiau fersiwn HD sgrin lawn, cysylltwch a\u0302 Karen trwy flog y prospect: "}, {"text_idx": "#000015", "text": "Mae Black Diamond yn brosiect sy\u2019n cyfuno hanes a cherddoriaeth afon Cleddau Wen i gynhyrchu trac cerddoriaeth ref gyda phobl Hwlffordd"}, {"text_idx": "#000018", "text": "Wedi\u2019i gyflwyno gan bloc mewn cydweithrediad a\u0302\u2019r Lab, daeth grw\u0302p amrywiol rhyfeddol o 35 o bobl o feysydd celf, technoleg a\u2019r awyr agored, at ei gilydd ar gyfer Wild Hack cyntaf Cymru ar ddydd Sadwrn 24 Hydref, 2015."}, {"text_idx": "#000020", "text": "Symbylydd stori ar hap Hwlffordd"}, {"text_idx": "#000021", "text": "Yn y cyfnod yn arwain at lansio\u2019r prosiect ym mis Mai 2015, aeth yr artistiaid Davis & Jones, allan gyda chaffi symudol a phennau marcio, a gwahodd pobl yn Hwlffordd i sgwrsio am eu meddyliau a\u2019u hatgofion o\u2019r dref."}, {"text_idx": "#000022", "text": "Stopiodd hen bobl a phobl ifanc, pobl ar eu gwyliau, pobl ar eu pen eu hunain, pobl mewn grwpiau, siopwyr, gweithwyr, sglefrwyr, teuluoedd, ffrindiau, pobl a\u0302 chw\u0302n, bysgwyr, pobl a\u0302 chysylltiadau teuluol, pobl oedd yn byw yn y dref a phobl oedd yn byw gerllaw a chymryd amser i siarad."}, {"text_idx": "#000024", "text": "Yn ystod mis Mawrth 2015, cynhaliodd A &E Adventures cwmni creadigol ysbrydoledig lleol, wedi\u2019i leoli yn Nhalbenni ger Little Haven, cyfres o weithdai cynllunio gyda saith dosbarth Blwyddyn 5 a 6 o ysgolion cynradd Hwlffordd i ysbrydoli\u2019r broses o greu cyfres o fflagiau gwyliau i lansio\u2019r prosiect Confluence."}, {"text_idx": "#000025", "text": "Mae pob fflag wedi ei seilio ar ddarn gwahanol o afon Cleddau wrth iddi lifo trwy\u2019r dref sirol. Mae mwy o wybodaeth am y prosiect ar gael yma."}, {"text_idx": "#000026", "text": "Sefydlwyd y Lab Syniadau ddechrau 2016, mae\u2019n darparu mainc arbrofi ar gyfer prosiectau adfywio a celfyddydol yn Hwlffordd. Trwy sesiynau galw heibio misol gwahoddir unigolion a sefydliadau i gyflwyno egin syniad i weld a allwn wneud iddo ddigwydd trwy weithio gyda\u2019n gilydd.\nMae dros ddeg o fentrau ar raddfa fach wedi cael eu cefnogi hyd yma. Cewch wybod mwy yma."}]